Diari Oficial de la Generalitat Valenciana


Sumari del DOGV 4324, del 29-08-2002 (2002/9220)

Informació pública del projecte d'urbanització i aprovació provisional del conveni que cal subscriure per a l'execució del programa d'actuació integrada del sector R-1, la Bola, entre l'Ajuntament de Xàtiva i la mercantil Pla Parcial Camí de la Bola, SL. Expedient número 548/2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9220


Organisme emissor
:   Ajuntament de Xàtiva

Tipus de document
:   Anunci

Informació pública del projecte d'urbanització i aprovació provisional del conveni que cal subscriure per a l'execució del programa d'actuació integrada del sector R-1, la Bola, entre l'Ajuntament de Xàtiva i la mercantil Pla Parcial Camí de la Bola, SL. Expedient número 548/2000. [2002/Q9220]
  
En virtut de l'Acord de la Comissió de Govern, de data 29 de juliol de 2002, de sotmetre a exposició pública el projecte d'urbanització, una vegada esmenades les correccions proposades a l'informe de l'arquitecte municipal de data juny de 2002, promogut per la mercantil Pla Parcial Camí la Bola, SL, per a l'execució del sector R-1, la Bola. Així mateix, al segon punt de l'acord esmentat, s'aprova provisionalment el conveni urbanístic, i s'acorda que se sotmeta a exposició pública.
  
D'acord amb el que es disposa en l'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el règim establit per a l'elaboració, tramitació i aprovació de projectes d'urbanització.
  
S'acorda sotmetre a exposició pública la següent documentació:
  
- El projecte d'urbanització, promogut per la mercantil Pla Parcial Camí la Bola, SL, per a l'execució del sector R-1, la Bola, durant un mes, mitjançant la publicació d'un anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual, es podran formular al·legacions, així com es podran consultar en este ajuntament les actuacions que es deriven de la documentació a què es fa referència. S'advertix que el projecte es troba condicionat a qualsevol modificació que poguera derivar-se de l'aprovació definitiva de l'estudi de la xarxa de recollida d'aigües pluvials als sectors: sector R-1 Bola I i sector R-4 Bola II, i sector R-3 Palasiet.
  
- Conveni urbanístic, que cal subscriure entre l'Ajuntament de Xàtiva i la mercantil Pla Parcial Camí La Bola, SL, que articula les relacions entre l'agent urbanitzador i l'ajuntament, per a l'execució del sector a què es fa referència. Per la qual cosa es procedix a publicar mitjançant la inserció d'un anunci en el Diari Oficial de la Generalitat Valenciana, pel termini d'un mes, a l'objecte d'al·legacions, tant de l'acord d'aprovació del conveni urbanístic com del text d'este, i s'entén que transcorregut el termini s'elevarà a definitiu, si no es presenta cap al·legació.